Juha Sipilä

Juha Sipilä (født 25. april 1961 i Vetil) er en finsk sivilingeniør, forretningsmann og politiker (Centern). Han ble utnevnt som Finlands statsminister 29. mai 2015.

I 2012 ble han partileder for Centern i Finland. Han ble innvalgt i riksdagen fra Uleåborgs valgkrets i 2011.

Den 8. mars 2019 meldte Sipilä sin avgang, før et varslet valg 14. april samme år.  Han begrunnet sin avskjedssøknad med at hans forslag til sosial- og helsereform ikke hadde flertall i parlamentet. Reformforslaget gikk ut på å overføre oppgave fra kommunene til staten. Ifølge den finske kringkastingen Yle hadde finske politikere i 14 år forsøkt å bli enige om en reform, men uten resultat.

I riksdagsvalget som fulgte mistet Centern 18 mandater og ble det fjerde største partiet. Etter valgnederlaget erklærte Sipilä at han trakk seg som partileder.Peik Ôsterholm og Freddi Wahlström (16. april 2019): Centerns ordförande Juha Sipilä avgår: "Jag bär ansvar för valförlusten" - ny ordförande väljs i höst. YLE

 Privatliv 
Sipilä har kone og fem barn. Hans yngste sønn, Tuomo (født i 1993), døde 18. februar 2015. Han er svært religiøs og er medlem av den læstadianske gruppa Rauhan Sana.

 Referanser 

 Eksterne lenker 



Kategori:Finske statsministre
Kategori:Finske riksdagsmedlemmer
Kategori:Personer fra Vetil